Una comedia ligera

Una comedia ligera (Malpeza komedio) estas romano de la hispana verkisto Eduardo Mendoza publikigita en 1996. Ĝi estas neparodia iom humura kaj pli malpli realisma romano de Mendoza ekde la unuaj seriozaj romanoj de la 1970-aj kaj 1980-aj jaroj kaj ankaŭ iel historia romano, ĉar ties agado okazas inter la fino de la 1940-aj jaroj kaj komencaj 1950-aj jaroj en Barcelono. La intrigo temas pri diversaj roluloj ĉirkaŭ la muntado de teatraĵo, fakte malpeza (nerealisma) komedio, pri kio aludas la titolo. La ĉefrolulo estas la dramaturgo Prullás, kun rilato al reĝisoro Gaudet kaj aktorinoj en Barcelono unuflanke, kaj kun sia edzino kaj amatino en proksima somerloko Masnou aliflanke. Granda parto de la rakonto kaj de la dialogoj temas pri cerbumado pri tiu banala teatrotipo, tute for de la katastrofa socipolitika situacio de la epoko en la frankisma diktaturo.

Intrigo

 Capitro Unua.-
 1.- Socipolitika analizo de Barcelono, post la Hispana Enlanda Milito.
 2.- Prullés vizitas sian amikon Pepe Gaudet, teatra reĝisoro dum provludado en senelektra malhela teatro.
 3.- Prullás kun aktorino Mariquita Pons.
 4.- Prullás kritikas kinon kaj la aktorino Mariquita la teatraĵon de Prullàs, en kiu ŝi aktorinas.
 5.- Gaudet komentas al Prullàs sian deprimon kaj malbonfarton.
 6.- Iu nigramerkatisto Poveda marĉande liveras varojn al Prullàs.
 7.- Prullàs iras ĉe sia edzino Martita, konas Marichuli Mercadal kaj flirtas kun ŝi.
 8.- Prullàs kun Martita kaj Marichuli surstrande.
 9.- Prullàs kun Martita, Marichuli kaj ŝia edzo, kuracisto.
 10.- Pasinteco kiam Prullàs protektis Gaudet en mezlernejo.
 11.- Gaudet defendas teatron pli realisman kontraŭ tiu vodevile banala de Prullàs. Gaudet rakontas, ke iu riĉulo (Vallsigorri) volas, ke lia rekomenditino Lilí Villalba iĝu ĉefaktorino anstataŭ Mariquita.
 12.- Rendevuo kun Marichuli. Li serĉas Vallsigorri, sed eraras kaj alparolas aliulon.
 13.- Al kinejo kun Marichuli kaj poste al ŝia hejmo.
 Capitro Dua.-
 1.- Prullàs klopodas alparoli Lilí Villalba.
 2.- Vespermanĝo ĉe Mariquita kaj Miguel Fontecuberta; poste kun Mariquita memoroj de pasinteco kaj pri Lilí.
 3.- Lilí vizitas Prullàs kaj proponas sin al li.
 4.- Prullàs jam amoris kun Lilí.
 5.- Marichuli ege pentis pri sia amafero kun Prullàs. Ankaŭ li revenas al Masnou.
 6.- Vespermanĝo de la du paroj. Ili parolas pri teatro.
 7.- Ludo de magiisto. Marichuli svenas, plue sentas penton.
 Capitro Tria.-
 1.- Ĉe riĉulo Brusquets kun altklasuloj. Diversaj babiladoj pri aktualaĵoj.
 2.- Kun nekonatulo li komentas malbonan impreson de iu gravulo don Lorenzo Verdugones. La nekonatulo rezultas esti Vallsigorri.
 3.- Poste kun Vallsigorri en drinkejaĉo (tablao) pri la teatraĵo. Li rakontas paroladon kun Gaudet, kiu proponis alian tipon de teatro, sed li ne proponis anstataŭi Mariquita per Lilí.
 Capitro Kvara.-
 1.- Mensa krizo. Malsukcesas rendevuoj kun Gaudet, Mariquita kaj Lilí. Li revenas al Masnou.
 2.- Marichuli pli kulposenta.
 3.- Kun la bopatroj. Venas don Lorenzo kaj informas ke oni murdis Vallsigorri.
 4.- Don Lorenzo pridemandas lin pri lia rilato kun la murdito kaj kunportas lin.
 5.- Li en policejo, sed estas libera.
 6.- Servistino Sebastiana informas pri pridemandado fare de la policanoj.
 7.- Prullàs petas helpon al Gaudet por trovi Lilí.
 8.- Prullàs petas al Lilí silenton pri ilia amafero.
 Capitro Kvina.-
 1.- Don Lorenzo portas Prullàs (kiel supozita helpanto) ĉe Vallsigorri, rekonstruo de la kadavrotrafo.
 2.- Jurkuracisto legas la nekropsian rezulton.
 3.- Fontcuberta informas pri negocoj de Vallsigorri. Mariquita maljuniĝas kaj svenas.
 4.- Fontcuberta kaj Prullàs iras ĉe advokato Sanjuanete, kiu opinias lin procesebla.
 5.- Don Lorenzo portas Prullàs en esplorado ekzemple al kemia analizo de restaĵoj.
 6.- Ankaŭ jezuito Porras kredas lin kulpa kaj ne helpas lin.
 7.- Marichuli avertas lin, ke iu deziras lian malbonon.
 8.- Clasiciano portas lin ĉe verkistoj, al kiuj Prullàs petas helpon.
 9.- En Masnou Martita komentas pri malbonfarto de Marichuli. Ili portas ebrian Mercadal liahejmen.
 Capitro Sesa.-
 1.- Ankaŭ Gaudet ne helpos lin.
 2.- Mariquita rakontas, ke oni pridemandis Gaudet.
 3.- La patro de Lilí rakontas, ke oni pridemandis ilin; sed ĉantaĝas lin ĉar konas la tutan aferon.
 4.- D-ino Maribel rakontas, ke la murdito montris restaĵojn de parfumo, kiun havis Prullàs sed ne memoras kion li faris el tio.
 5.- Poveda rakontas, ke ekzistas konspiro.
 6.- Verdugones konfirmas, ke li priserĉas Fontcuberta pro ekonomiaj aferoj.
 7.- Mercadal rakontas, ke Marichuli ekfreneziĝas kaj sugestas lobotomion.
 Capitro Sepa.-
 1.- Mariquita rekonfirmas, ke Gaudet malbonfartas. Ĉantaĝisto rendevuas kun Prullàs.
 2.- La ĉantaĝisto estas handikapulo Cosa Bonita (el Tria, 3).
 3.- Li gvidas lin tra aĉa etoso, kie putino kaj ŝia ĉefo supozeble havas dokumenton, per kiu ili ĉantaĝas.
 4.- La putinestro rabadas lin kaj kverelas kun Cosa Bonita, kiu volas murdi Prullàs. Faronte tion, la putinestro akcidente ponardas sian putinon.
 5.- Venas klientoj de la trinkejaĉo (inter kiuj la patro de Lilí) kaj savas lin de fina ponardatako
 Capitro Oka.-
 1.- Gaudet konfesas, ke estis Mariquita kiu murdis Vallsigorri.
 2.- Mariquita neas, ke ŝi murdis Vallsigorri; ŝi ja skribis la leteron, celo de la ĉantaĝo.
 3.- Oni arestis Prullàs. Akra akuzo de Verdugones.
 4.- Oni malliberigas lin kaj post unu nokto oni liberigas lin.
 Funkciulo Sigüenza rakontas, ke oni arestis la veran krimulon.
 6.- Lilí estis foririnta.
 Capitro Naŭa.-
 1.- Tagojn poste, melankolio de Prullàs en Masnou.
 2.- Vizito de Verdugones, kiu estis elpostenigita ĉu pro politika ĉu pro ekonomia konspiro. Li proponas dungi Prullás, kiu fote malakceptas.
 3.- Loka festo, dancado kun Marichuli, kiu havas "la" parfumon (eble estis ŝi la murdinto).

Analizo
Temas pri tre etenda romano (383 pp.) kompare kun la vere malpezaj novel-romanoj pli amuzaj de la verkisto. Ĝi abundas en priskriboj de la momento de la agado, de la socia situacio de la postmilita epoko, de la psikologio de la ĉefroluloj, kaj ĉefe de la ĉefrolulo Prullàs ktp., kiu oscilas inter la duboj pri la kvalito de sia teatro kaj pri sia amafera vivo inter edzino Martita, amatinoj Mariquita, Marichuli kaj Lilí ktp.

Tiu etendo kondukas foje al eraroj: oni ripetas detalojn en la priskribo de ĉiutagaĵoj, kaj ekzemple en unu el la detaloj la ĉefrolulo vidas diversajn fojojn proksime de sia hejmo kardelon en kaĝo, sed en la dua duono la birdo jam ne estas kardelo, sed najtingalo!, kiu tute malakceptas kaptitecon, almenaŭ en Hispanio. Aliaj detaloj restis neklarigitaj: ŝajnas kvazaŭ la romano estis verkita kiel paŝo al filma scenaro.

La titolo estas komprenebla ankaŭ en ironia senco, kiel ofte okazas ĉe Eduardo Mendoza: tiukadre la fono estas la preparado de iu "malpeza komedio" fare de la trupo, sed subite ekde la Ĉapitro Kvara (morto de Vallsigorri) la "komedio" iĝas tragedio, precipe por la ĉefrolulo Prullàs (senkulpa akuzita je murdo), dum la verko mem iĝas ne malpeza, sed vere peza (365 pp.).

Referencoj

 Eduardo Mendoza, Una comedia ligera, Seix Barral, Barcelono, 1996. 365 pp. ISBN 84-322-0729-2 

 Eksteraj ligiloj 
 Adolfo Torrecilla Una comedia ligera 4a de decembro, 1996; alirita la 25an de decembro 2025. 
 Javier Peñas Elogio de "Una comedia ligera", una novela de Eduardo Mendoza Alirita la 25an de decembro 2025. 

Kategorio:Hispanlingvaj romanoj
Kategorio:Libroj aperintaj en 1996
Kategorio:Libroj de Eduardo Mendoza
Kategorio:Krimromanoj